CELEX: C2007/211/51
Language: sl
Date: 2007-09-08 00:00:00
Title: Zadeva C-324/07: Predlog za sprejetje predhodne odločbe, ki ga je vložilo Conseil d'Etat (Belgija) 12. julija 2007 – Coditel Brabant SA proti 1. Commune d'Uccle, 2. Société Intercommunale pour la Diffusion de la Télévision (Brutélé), 3. Région de Bruxelles-Capitale

8.9.2007   
            
            
               SL
            
            
               Uradni list Evropske unije
            
            
               C 211/27
            
         Predlog za sprejetje predhodne odločbe, ki ga je vložilo Conseil d'Etat (Belgija) 12. julija 2007 – Coditel Brabant SA proti 1. Commune d'Uccle, 2. Société Intercommunale pour la Diffusion de la Télévision (Brutélé), 3. Région de Bruxelles-Capitale
   (Zadeva C-324/07)
   (2007/C 211/51)
   Jezik postopka: francoščina
   Predložitveno sodišče
   Conseil d'État
   Stranke v postopku v glavni stvari
   
      Tožeča stranka: Coditel Brabant SA
   
      Tožene stranke: 1. Commune d'Uccle, 2. Société Intercommunale pour la Diffusion de la Télévision (Brutélé), 3. Région de Bruxelles-Capitale
   Vprašanja za predhodno odločanje
   
               1)
            
            
               Ali lahko občina, brez javnega razpisa postane član zadruge, ki združuje izključno druge občine in združenja občin (čista medobčinska zadruga), zato da bi nanjo prenesla upravljanje teledistribucijske mreže, pri čemer je vedela, da zadruga glavni del svojih dejavnosti opravlja s svojimi lastnimi člani in v njihovo korist, in da odločitve v zvezi z njimi sprejme upravni odbor in sektorski odbori v mejah pooblastil, ki jim ga ta odobri, organi zadruge, ki jih sestavljajo predstavniki javnih oblasti in ki odločajo z večino teh predstavnikov?
            
         
               2)
            
            
               Ali se obvladovanje nad odločitvami zadruge, ki ga izvajajo prek organov zadruge, vsi člani zadruge ali le del le-teh v primeru sektorjev ali podsektorjev dejavnosti, lahko šteje za tako, da jim omogoča podoben nadzor nad zadrugo, kot je tisti, ki ga izvajajo nad svojimi lastnimi službami?
            
         
               3)
            
            
               Ali mora to obvladovanje in ta nadzor, da se ju lahko opredeli za podobna, izvajati posamično vsak član ali zadošča, da ju izvaja večina članov?